Up-33/94
Natisni
Opravilna št.:
Up-33/94
Datum odločitve:
12. 12. 1997
ECLI:
ECLI:SI:USRS:1997:Up.33.94
Akt:
Ustavna pritožba A. A. T. P. zoper odločbo Ministrstva za notranje zadeve št. 0011/3a-XVII-325.599/3 z dne 23. marca 1994 v zvezi z odločbo Mestnega sekretariata za notranje zadeve Mesta Ljubljana, št. M-201-43015/I-93 z dne 6.10.1993
Izrek:
Ustavna pritožba A. A. T. P. zoper odločbo Ministrstva za notranje zadeve v zvezi z odločbo Mestnega sekretariata za notranje zadeve Mesta Ljubljana se zavrže.
Evidenčni stavek:
Če niso podani razlogi iz drugega odstavka 51. člena Zakona o Ustavnen sodišču, Ustavno sodišče ustavno pritožbo, vloženo pred izčrpanjem vseh pravnih sredstev, zavrže.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 50., 51., 2. al. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 5. 1994
Vrsta odločitve:
sklep
Vrsta rešitve:
zavrženje
Dokument:
US18689
Up-33/94
12.12.1997
S K L E P
Ustavno sodišče je v postopku za preizkus ustavne pritožbe A. A. T. P. iz C., ZDA, ki ga zastopa B. O., odvetnica v L. na seji senata dne 12. decembra 1997
s k l e n i l o :
Ustavna pritožba A. A. T. P. zoper odločbo Ministrstva za notranje zadeve št. 0011/3a-XVII-325.599/3 z dne 23. marca 1994 v zvezi z odločbo Mestnega sekretariata za notranje zadeve Mesta Ljubljana, št. M-201-43015/I-93 z dne 6.10.1993 se zavrže.
O b r a z l o ž i t e v
1. Sklicujoč se na 50. člen, prvi odstavek 51. člena in prvi odstavek 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je pritožnik dne 16. maja 1994 vložil ustavno pritožbo, s katero izpodbija v izreku sklepa navedeni odločbi. Iz listinskih dokazil, ki jih je priložil k ustavni pritožbi, je razvidno, da je pred njeno vložitvijo zoper Ministrstvo za notranje zadeve na Vrhovno sodišče Republike Slovenije vložil tožbo, s katero je zahteval, da Vrhovno sodišče odločbo št. 0011/3a-XVII-325.599/3 odpravi in samo odloči o pritožnikovem zahtevku, oziroma podrejeno, da odločbo odpravi in da vrne zadevo prvostopenjskemu organu v ponovno odločanje. Dne 26. novembra 1997 je pravna zastopnica pritožnika Ustavnemu sodišču sporočila, da je Vrhovno sodišče pritožnikovemu podrejenenu toženemu zahtevku ugodilo in s sodbo št. U-623/94 z dne 27. junija 1996 odločbo Ministrstva v zvezi z odločbo Mestnega sekretariata za notranje zadeve Ljubljana št. M-201-43015/I-93 razveljavilo in zadevo vrnilo prvostopenjskemu organu v ponovno odločanje.
2. Na podlagi 50. člena ZUstS lahko ustavno pritožbo vloži vsakdo, ki meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Po prvem odstavku 51. člena ZUstS je ustavno pritožbo praviloma mogoče vložiti šele po izčrpanju vseh pravnih sredstev. Na podlagi drugega odstavka 51. člena ZUstS lahko izjemoma, če je zatrjevana kršitev očitna in če bi z izvršitvijo posamičnega akta za pritožnika nastale nepopravljive posledice, Ustavno sodišče odloča o ustavni pritožbi pred izčrpanjem izrednih pravnih sredstev.
3. Za sprejem pritožnikove ustavne pritožbe v obravnavo niso izpolnjeni pogoji ne iz prvega in ne iz drugega odstavka 51. člena ZUstS, zato jo je bilo potrebno zaradi pomanjkanja procesnih predpostavk zavreči.
4. Ustavno sodišče je ta sklep sprejelo na podlagi druge alinee 55. člena ZUstS v senatu: predsednik senata dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek